Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 321/13/5511	Žilina, 11.3.2015
EEČ : 2-43-1236-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Žilina zo dňa 10.1.2014, spisová značka 4 Pv 321/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Žilina zo dňa 10.1.2014, spisová značka 4 Pv 321/13/5511, bola určená obvinenému skúšobná doba v trvaní 12 mesiacov.
Odôvodnenie:
	XXXXX  prokuratúry Žilina  uznesením sp. zn. 4 Pv 321/13/5511-5 zo dňa 10. 01. 2014 podľa § 216  ods. 1  Tr. poriadku podmienečne zastavila trestné stíhanie vedené proti obv. XXXXX, nar. XXXXX, pre prečin  poškodzovania a ohrozovania prevádzky všeobecne prospešného zariadenia podľa § 288 Trestného zákona a zároveň mu podľa § 216 ods. 2 Tr. poriadku určila skúšobnú dobu v trvaní 12 (dvanásť) mesiacov. Predmetné uznesenie nadobudlo právoplatnosť dňa 24.01.2014 a skúšobná doba uplynula dňa 24. 01. 2015.
	V zmysle ustanovenia  § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj ďalším uloženým obmedzeniam a povinnostiam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak  rozhodne, a to aj počas skúšobnej doby, že sa v trestnom stíhaní pokračuje. 
Po skončení skúšobnej doby podmienečného zastavenia trestného stíhania bola na obv. XXXXX žiadaná  správa o povesti z obce XXXXX,  výpis z registra priestupkov z XXXXX, odboru všeobecnej vnútornej správy, správa z Obvodného oddelenia PZ XXXXX a odpis registra trestov. 
Z uvedených podkladov vyplynulo, že obvinený XXXXX počas plynutia skúšobnej doby podmienečného zastavenia trestného stíhania viedol riadny život, nedopustil sa žiadneho priestupku ani trestného činu, čím splnil všetky podmienky pre vyslovenie o jeho osvedčení sa v skúšobnej dobe. 

Vzhľadom na vyššie uvedené skutočnosti  rozhodla som tak, ako je to uvedené vo výrokovej časti tohto uznesenia.

V zmysle ustanovenia  § 217 odsek  4 Trestného poriadku právoplatnosťou rozhodnutia o tom, že sa obv. XXXXX osvedčil, nastávajú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia prostredníctvom tunajšej prokuratúry na Krajskú prokuratúru v Žiline. Sťažnosť má odkladný účinok

JUDr. Mária Liptáková
prokurátorka